Jelena juhib fondis lõimumisprojekte ja on suutnud innustada poolsadat vene koolide  õpetajat mentori toel eesti keelt õppima. Samuti aitab Jelena Valgevenest pärit tudengitel Eestis hakkama saada. Jelena on veendunud, et sidusa ühiskonna ülesehitamiseks on vaja kõigi aktiivset osalemist ja soovi teisi inimesi toetada, sõltumata emakeelest või haridustasemest. Jelena ise on eduka lõimumise musternäide - ehkki tema kodune keel oli vene keel, räägib ta soravat eesti keelt ja viskab eesti keeles muhedat nalja.